Policijskim očevidom otkriven je uzrok požara koji je buknuo u subotu, 26. kolovoza oko 11,30 sati u zaseoku Komalić kod Strmice, u blizini granice s BIH.

Kako je izvijestila šibenska policija, utvrđeno je da je do požara došlo na način da je na grobu nepoznatog vlasnika dogorjela svijeća-lampion, te je plamen potom zahvatio iglice bora i suhu travu, kao i cvijeće koje se nalazilo na uzglavlju groba. Vatra se potom proširio na gustu borovu šumu. Inače, ovaj požar lokaliziran je u ponedjeljak oko 18 sati, a uz zemaljske snage gasili su ga kanaderi i air traktori.

- Naši policijski službeni provode izvide u cilju utvrđivanja svih drugih okolnosti izbijanja požara. Zasad još nije utvrđen vlasnik groba jer članovi obitelji pokojnika pokopanog u tom grobu ne žive u Republici Hrvatskoj – kazala je Marica Kosor, glasnogovornica PU šibensko-kninske.